2017 թ. Նոյեմբերի 7-ից 11-ը Երևանում, Ալավերդիում և Գավառում տեղի կունենա «Ռոլան» մանկապատանեկան ֆիլմերի 13-րդ միջազգային փառատոնը: Այսօր՝ նոյեմբերի 7-ին, Մոսկվա կինոթատրոնում կայացավ փառատոնի պաշտոնական բացումը: Այն ուղեկցվեց տոնական միջոցառումով և օսկարակիր «Երգիր» ֆիլմի ցուցադրմամբ: Միջոցառմանը բացման խոսքով հանդես եկան Հայաստանում Ռուսաստանի արտակարգ և լիազոր դեսպան Իվան Վոլինկինը, որն ակտիվ գործունեության համար պատվոգիր հանձնեց փառատոնի նախագահ՝Հայաստանի «Ռոլան Բիկով» հիմնադրամի նախագահ Նունե Մանուկյանին,Հայաստանում Չեխիայի Հանրապետության լիազոր դեսպան Պետր Միկիսկան, «Աննա Կարենինա. Վռոնսկու պատմությունը» ֆիլմի դերակատար Իվան Կոլեսնիկովը, «Երալաշ» մանկական կինոամսագրի գեղարվեստական ղեկավար Բորիս Գրաչևսկին: «Աննա Կարենինա. Վռոնսկու պատմությունը» ֆիլմում գլխավոր հերոսուհու եղբոր կերպարը մարմնավորող Իվան Կոլեսնիկովը իր շնորհակալությունը հայտնեց փառատոնին՝ մասնակցության հրավերի համար: «Ինձ համար մեծ պատիվ է և պատասխանատու գործ՝ ներկայացնել Կարեն Շահնազարով ռեժիսորի աշխատանքը: